২০০৮ এশিয়া কাপ
২০০৮ এশিয়া কাপ (স্টার ক্রিকেট এশিয়া কাপও বলা হয়) জুন ২০০৮-এ পাকিস্তানে অনুষ্ঠিত হয়।কাপটি ২০০৬ এ হওয়ার কথা থাকলেও আন্তর্জাতিক ব্যস্ততার জন্য ২০০৮ এ হয়। এটি ছিলো সর্বমোট ৯ম এবং পাকিস্তানে অনুষ্ঠিত হওয়া প্রথম এশিয়া কাপ যেখানে ৬ টি দল ভারত, পাকিস্তান, শ্রীলঙ্কা, বাংলাদেশ ও দুইটি এশীয় সহযোগী দেশ সংযুক্ত আরব আমিরাত এবং হংকং অংশগ্রহণ করে। ফাইনালে শ্রীলঙ্কা ভারতকে ১০০ রানে হারায়।